CONVOCATÒRIA FASES LOCALS OLIMPÍADES DEL SABER UA 2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54679)
  + [Valencià](/va/acuerdo/54840)






Selector de idioma

Leer

* [Español](/es/acuerdo/54912)
* [Valencià](/va/acuerdo/54918)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA FASES LOCALS OLIMPÍADES DEL SABER UA 2025[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA FASES LOCALS OLIMPÍADES DEL SABER UA 2025

Data d'aprovació
:   11/12/2024

Data de publicació
:   12/12/2024

Òrgan competent
:   Rector

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/54251)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54858)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54538)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA FASES LOCALS OLIMPÍADES DEL SABER UA 2025&url=https://www.boua.ua.es/va/acuerdo/54825)

**Títol:** CONVOCATÒRIA FASES LOCALS OLIMPÍADES DEL SABER UA 2025

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimecres, 11 de desembre de 2024

CONVOCATÒRIA FASES LOCALS OLIMPÍADES DEL SABER UA 2025

El Vicerectorat d'Estudiants i Ocupabilitat, a través del Secretariat d'Accés i Orientació Universitària, proposa premiar el millor alumnat de les fases locals de les diferents olimpíades del saber que es faran en la Universitat d'Alacant durant el curs acadèmic 2024-2025.

1.    Objecte de la convocatòria i procediment de concessió

Les olimpíades són propostes educatives per a estimular l'interès dels i les estudiants en les diferents disciplines acadèmiques mitjançant proves competitives de coneixement i aplicació.

Les olimpíades pretenen fomentar el desenvolupament del talent i l'excel·lència entre joves estudiants de batxillerat que destaquen per la seua alta capacitat, motivació o expectatives acadèmiques i de formació. Es tracta d'impulsar-ne l'interès per la investigació, motivant la vocació pel saber en tots els àmbits del coneixement. A més, aquestes proves susciten entre el professorat l'atenció i el suport a l'excel·lència i al màxim desenvolupament del talent dels seus estudiants.

2.    Requisits de les persones beneficiàries

Pot participar en aquestes proves l'alumnat de batxillerat, com també d'ESO i cicles formatius, dels centres educatius de la província d'Alacant, si així es recull en les bases particulars de cada olimpíada.

3.    Nombre i dotació de les beques

S'estableix una quantitat de 600 € per a cadascuna de les olimpíades en la modalitat individual, que es repartirà de la manera següent:

1r premi, 250 €

2n premi, 200 €

3r premi, 150 €

Així mateix, en cada olimpíada es pot concedir un accèssit per cada 10 presentats i fracció, a partir dels 20 presentats i fins a un màxim de 10 accèssits. El premi, en aquest cas, consistirà en 30 € per accèssit.

4.    Termini i procediment de presentació de sol·licituds

4.1. Termini de presentació

Vegeu [Annex](/Acuerdos/DescargarAnexoxId?idanexo=1053431&idacuerdo=54370&idioma=es)

4.2. Procediment de presentació

La documentació es presentarà, a través de formulari en la web de cadascuna de les olimpíades, a l'òrgan competent, amb indicació de les dades de l'olimpíada a què es presenten, les quals es poden trobar en les adreces següents:

Vicerectorat d'Estudiants i Ocupabilitat:

<http://sa.ua.es/es/selectividad/actividades-de-orientacion-con-los-centros-de-secundaria/olimpiadas-organizadas-por-la-universidad-de-alicante.html>

Olimpíada de Matemàtiques:

<https://ciencias.ua.es/es/actividades/olimpiadas-cientificas/olimpiada-matematica.html>

Olimpíada de Física:

<https://ciencias.ua.es/es/actividades/olimpiadas-cientificas/olimpiada-de-fisica.html>

Olimpíada de Química:

<https://ciencias.ua.es/es/actividades/olimpiadas-cientificas/olimpiada-quimica.html>

Olimpíada de Geologia:

<https://ciencias.ua.es/es/actividades/olimpiadas-cientificas/olimpiada-de-geologia.html>

Olimpíada de Biologia:

<https://ciencias.ua.es/es/actividades/olimpiadas-cientificas/olimpiada-de-biologia.html>

Olimpíada d'Estudis Àrabs i Islàmics:

<https://lletres.ua.es/es/cultura/olimpiadas/olimpiadas-de-estudios-arabes-e-islamicos.html>

Olimpíada de Geografia:

<https://lletres.ua.es/es/cultura/olimpiadas/olimpiadas-de-geografia.html>

Olimpíada d'Història:

<https://lletres.ua.es/es/cultura/olimpiadas/olimpiadas-de-historia.html>

Olimpíada de Llengua Espanyola:

<https://lletres.ua.es/es/cultura/olimpiadas/olimpiadas-de-lengua-espanola.html>

Olimpíada de Filologia Catalana:

<https://lletres.ua.es/es/cultura/olimpiadas/olimpiadas-de-filologia-catalana.html>

Olimpíada de Llengües Clàssiques:

<https://lletres.ua.es/es/cultura/olimpiadas/olimpiadas-de-lenguas-clasicas.html>

Olimpíada de Filosofia:

<https://lletres.ua.es/es/cultura/olimpiadas/olimpiadas-de-filosofia.html>

Olimpíada d'Estudis Francesos:

<https://lletres.ua.es/es/cultura/olimpiadas/olimpiadas-de-estudios-franceses.html>

Olimpíada d'Història de l'Art:

<https://lletres.ua.es/es/cultura/olimpiadas/olimpiadas-de-historia-del-arte.html>

Olimpíada d'Economia:

<https://economicas.ua.es/es/actividades-y-eventos/olimpiadas-de-economia/olimpiadas-economia-fase-local-alicante.html>

Olimpíades EPS:

<https://eps.ua.es/es/futuros-estudiantes/olimpiadas-eps.html>

5.    Criteris d'adjudicació

La comissió de valoració adjudicarà els premis corresponents sobre la base dels criteris establits en cadascuna de les olimpíades corresponents, els quals es recullen en les pàgines web dels centres que se n'encarreguen de l'organització, i que es poden trobar en l'adreça següent:

<http://sa.ua.es/es/selectividad/actividades-de-orientacion-con-los-centros-de-secundaria/olimpiadas-organizadas-por-la-universidad-de-alicante.html>

6.    Òrgan gestor i comissió de valoració

6.1. Òrgan gestor

L'òrgan gestor de la convocatòria, la persona titular del Vicerectorat d'Estudiants i Ocupabilitat, s'encarrega de l'ordenació i instrucció del procediment i acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Vicerectorat d'Estudiants i Ocupabilitat, contacte: eh.wsuduyfzjk@ge.ez.

Quan la sol·licitud no reunisca els requisits, o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment i se'l requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que, si així no es fera, se'l tindrà per desistit de la seua petició, prèvia resolució que ha de ser dictada en els termes previstos legalment.

6.2. Comissió de valoració

La comissió encarregada de la valoració de les sol·licituds serà la de les fases locals de les olimpíades del saber.

La comissió de valoració estudiarà els resultats de cadascuna de les olimpíades i concedirà els premis sobre la base d'aquests resultats.

La comissió tindrà la composició següent o, si és el cas, les persones que els substituïsquen:

Presidència:

-              Vicerector/a d'Estudiants i Ocupabilitat.

Secretaria:

-         Director/a del Secretariat d'Accés i Orientació Universitària.

Vocals:

-              Degà/ana de la Facultat de Ciències.

-              Degà/ana de la Facultat de Filosofia i Lletres.

-              Degà/ana de la Facultat de Ciències Econòmiques i Empresarials.

-              Director/a de l'Escola Politècnica Superior.

Els membres de la comissió de valoració han de signar el document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència que recull la Llei 40/2015, d'1 d'octubre, de règim jurídic del sector públic, i el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es duran a terme en l'adreça web:

<https://sa.ua.es/es/selectividad/actividades-de-orientacion-con-los-centros-de-secundaria/olimpiadas-organizadas-por-la-universidad-de-alicante.html>, les quals substitueixen la notificació a les persones interessades i produeixen els mateixos efectes.

8.    Marc legal i pressupostari

Aquesta convocatòria, amb codi 2025SBV032, serveix de base reguladora i es troba recollida en la línia de subvenció 2025LS024 del Pla estratègic de subvencions 2025 de la Universitat d'Alacant, el qual està en procés d'elaboració i pendent d'aprovació.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i la present convocatòria.

La dotació de les ajudes, d'un màxim de 17.100 euros, serà sufragada amb càrrec al capítol IV 23476I2129 del pressupost del Servei d'Informació. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les disposicions fiscals vigents.

9.    Obligació i justificació del beneficiari

Són obligacions de les persones beneficiàries, a més de les establides en la Llei 38/2003, general de subvencions, les següents:

1- L'activitat subvencionada ha de realitzar-se de 2024 a 2025.

2- Presentar DNI o NIE, quan no el tinga la Universitat d'Alacant.

3- Presentar fitxer de tercers.

Les persones beneficiàries tindran de termini per a presentar aquesta documentació fins al 30 de setembre de 2025, com a resposta al correu electrònic que el Vicerectorat d'Estudiants i Ocupabilitat enviarà a les persones interessades. La no presentació en termini suposa la pèrdua del dret al premi concedit.

A més, són obligacions de les persones beneficiàries l'acceptació i la justificació del premi, les previstes en l'article 14 de Llei 38/2003, general de subvencions, entre les quals es troben:

a)        Dur a terme l'activitat que fonamenta la concessió del premi en els termes establits en aquestes bases reguladores i la resta de normativa aplicable.

b)        Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)         Conservar els documents justificatius de l'activitat, una vegada realitzada, incloent-hi els documents electrònics, mentre puguen ser objecte d'actuacions de comprovació i control.

La justificació del beneficiari serà prèvia a la concessió, mitjançant la comprovació dels requisits exigits per a la concessió.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació del tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no poden ser cedides, llevat d'obligació legal.

Les dades i imatges relatives a les persones guanyadores dels premis es publicaran en la web <https://www.ua.es/> i en xarxes socials. Les dades de les persones premiades en les modalitats que inclouen prestació econòmica seran comunicades a les entitats bancàries a fi de fer-ne l'abonament, a l'Agència Estatal d'Administració Tributària, a la Intervenció General de l'Estat i al Tribunal de Comptes per al control comptable.

Les dades seran conservades durant la tramitació del procediment de concessió del premi i de les reclamacions que es puguen formular, sent aplicable la normativa d'arxius i patrimoni documental espanyol. Les dades de les persones premiades en les modalitats que inclouen prestació econòmica es conservaran d'acord amb el que disposa la Llei 58/2003, de 17 de desembre, general tributària.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, drets i política de privacitat de la Universitat d'Alacant es pot consultar en l'enllaç següent: <https://seuelectronica.ua.es/es/privacidad.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa podeu interposar recurs contenciós administratiu davant el jutjat del contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es pot interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 11 de desembre de 2024

El rector en funcions,

P.D. de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Isabel Ferrer Cascales

Documents annexos:
------------------

* [Descargar 54735\_25 Anexo.pdf](/Acuerdos/DescargarAnexoxId?idanexo=1053411&idacuerdo=54922)
* [Descargar 54802\_25 Annex.pdf](/Acuerdos/DescargarAnexoxId?idanexo=1053431&idacuerdo=54617)





[Carretera Sant Vicent del Raspeig s/n  
03611 Sant Vicent del Raspeig - Alacant  
 Tel. 09 741 0469 - Fax 58 915 9538](https://www.google.es/maps/@82.989337,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12652&trk=tyah&trkInfo=tarId%3I7720760233514%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)